Sviliai
Apie kaimą Biržų rajone žr. Sviliai (Biržai). Sviliai – kaimas Kėdainių rajono savivaldybėje, 4 km į šiaurės vakarus nuo Josvainių, prie Josvainių–Ariogalos kelio ( 3514  Gėluva–Jankūnai–Juodkaimiai ), dešiniajame Šušvės krante. Į pietus nuo Svilių plyti Pernaravos-Šaravų miškai. Seniūnaitijos centras. Kaimo šiaurinėje dalyje, ties Šušvės ir Žagrupio santaka, aptiktas kapinynas ir senovės gyvenvietė (dabar užarti).